એક ખાનગી ટીવી ચેનલના શોમાં બાબા રામદેવે જાન્યુઆરી 2014માં કહ્યું હતું કે ,’પેટ્રોલની બેસિઝ પ્રાઈઝ 35 રૂપિયા છે. તેના પર 50 ટકા સરકારે ટેક્સ લગાવી રાખ્યો છે.’ તેમણે શોમાં પ્રેક્ષક તરીકે હાજર યુવાનોને સંબધોની કહ્યું હતું કે, ‘અચ્છા બાળકો, એ જણાવો- તમારે 75-80 રૂપિયાનું પેટ્રોલ જોઈએ કે 35 રૂપિયાનું? તો તમને જે 35 રૂપિયે પેટ્રોલ અપાવશે તેને વોટ આપશો કે 75-80 રૂપિયે આપે તેને? અચ્છા, આજે તમને ગેસ સિલિન્ડર સબસિડી વિના 1200 રૂપિયે મળશે અને સબસિડી સાથે સવા ચારસો રૂપિયે મળે છે, જો ગેસ સિલિન્ડર 300 રૂપિયા કે 400 રૂપિયામાં મળે, તેને વોટ આપશો કે 1200 રૂપિયા વાળાને.’ શોમાં હાજર યુવાનોએ તાળીઓ અને સીટી વગાડીને બાબા રામદેવની વાતનું સમર્થન કર્યું હતું અને મોદી વોટ આપવાની વાત કરી હતી. માનવામાં આવે છે કે, આ રીતના સપનાઓ ભાજપના અન્ય નેતાઓ અને નરેન્દ્ર મોદીએ પોતે પણ બતાવ્યા હતા.